CELEX: 32011R0059
Language: et
Date: 2011-01-25 00:00:00
Title: Komisjoni määrus (EL) nr 59/2011, 25. jaanuar 2011 , millega avatakse Serbia Vabariigist pärit veinidele liidu tariifikvoodid ja sätestatakse nende haldamise kord

26.1.2011   
            
            
               ET
            
            
               Euroopa Liidu Teataja
            
            
               L 22/1
            
         KOMISJONI MÄÄRUS (EL) nr 59/2011,
   25. jaanuar 2011,
   millega avatakse Serbia Vabariigist pärit veinidele liidu tariifikvoodid ja sätestatakse nende haldamise kord
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes selle artikliga 4,
   ning arvestades järgmist:
   
               (1)
            
            
               Käimas on ühelt poolt Euroopa ühenduste ja nende liikmesriikide ning teiselt poolt Serbia Vabariigi vahel 29. aprillil 2008. aastal allkirjastatud stabiliseerimis- ja assotsieerimislepingu (edaspidi „stabiliseerimis- ja assotsieerimisleping”) ratifitseerimisprotsess.
            
         
               (2)
            
            
               Ühelt poolt Euroopa Ühenduse ja teiselt poolt Serbia Vabariigi vahelises kaubandust ja kaubandusküsimusi käsitlevas vahelepingus (2) (edaspidi „vaheleping”), mille nõukogu 29. aprillil 2008. aastal oma otsusega 2010/36/EÜ (3) heaks kiitis, on sätestatud stabiliseerimis- ja assotsieerimislepingu kaubandust ja kaubandusküsimusi käsitlevate sätete varasem rakendamine.
            
         
               (3)
            
            
               Vahelepingus ning stabiliseerimis- ja assotsieerimislepingus on sätestatud, et Serbiast pärit veine võib liidu tariifikvootide piires importida Euroopa Liitu tollimaksu nullmääraga; seda tingimusel, et Serbia ei maksa selle koguse eest mingisugust eksporditoetust.
            
         
               (4)
            
            
               Komisjon peaks võtma vastu liidu tariifikvootide avamist ja haldamist reguleerivad rakendusmeetmed.
            
         
               (5)
            
            
               Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (4) on sätestatud tariifikvootide haldamise kord, mille kohaselt kasutatakse tariifikvoote tollideklaratsioonide vastuvõtmise kuupäevade järjekorras.
            
         
               (6)
            
            
               Erilist tähelepanu tuleb pöörata sellele, et kõigil ELi importijatel oleks võrdselt ja pidevalt võimalik tariifikvoote kasutada ning et nullmäära rakendataks järjepidevalt asjaomase toodangu kogu imporditavale kogusele kõikides liikmesriikides kuni kvoodi ammendumiseni. Et tagada kvootide ühtse haldamise tõhusus, ei tohiks takistada liikmesriikidel kasutada kvoodimahtu määral, mis vastab tegelikule impordile. Sidepidamine liikmesriikide ja komisjoni vahel peaks toimuma võimalikult suures ulatuses elektrooniliselt.
            
         
               (7)
            
            
               Käesolevat määrust tuleks kohaldada alates 1. veebruarist 2010, kui jõustub vaheleping, ning selle kohaldamist tuleks jätkata ka pärast stabiliseerimis- ja assotsieerimislepingu jõustumist.
            
         
               (8)
            
            
               Käesolevas määruses ettenähtud meetmed on kooskõlas põllumajandusturgude ühise korralduse komitee seisukohaga,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Serbia Vabariigist pärit veini importimiseks Euroopa Liitu avatakse tollimaksu nullmääraga impordi tariifikvoot, mis on sätestatud lisas.
   2.   Tollimaksu nullmäära kohaldatakse järgmistel tingimustel:
   
               a)
            
            
               imporditavale veinile lisatakse vahelepingu ning stabiliseerimis- ja assotsieerimislepingu protokollis 2 sätestatud päritolutõend;
            
         
               b)
            
            
               imporditavale veinile ei maksta eksporditoetust.
            
         Artikkel 2
   Artiklis 1 osutatut tariifikvooti haldab komisjon kooskõlas määruse (EMÜ) nr 2454/93 artiklitega 308a, 308b ja 308c.
   Artikkel 3
   Liikmesriigid ja komisjon teevad tihedat koostööd, et tagada käesoleva määruse sätete järgimine.
   Artikkel 4
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. veebruarist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 28, 30.1.2010, lk 2.
   
      (3)  ELT L 28, 30.1.2010, lk 1.
   
      (4)  EÜT L 253, 11.10.1993, lk 1.
   
      LISA
      
         Serbiast pärit veinide Euroopa Liitu importimisel kohaldatavad tariifikvoodid
      
      
                  Järjekorra nr
               
               
                  CN-kood (1)
                  
               
               
                  TARICi laiend
               
               
                  Kirjeldus
               
               
                  Aasta kvoodi maht (hl) (2)
                  
               
               
                  Tariifikvoodi maksumäär
               
            
                  09.1526
               
               
                  2204 10 93
               
               
                   
               
               
                  Kvaliteetvahuvein peale šampanja (Champagne) ja Asti spumante; muud viinamarjaveinid värsketest viinamarjadest nõudes mahuga kuni 2 liitrit.
               
               
                  Alates 1. veebruarist 2010 kuni 31. detsembrini 2010:
                  53 000 hl.
                  Alates 1. jaanuarist 2011 kuni 31. detsembrini 2011:
                  53 000 hl.
               
               
                  Vabastus
               
            
                  2204 10 94
               
               
                   
               
            
                  2204 10 96
               
               
                   
               
            
                  2204 10 98
               
               
                   
               
            
                  2204 21 06
               
               
                   
               
            
                  2204 21 07
               
               
                   
               
            
                  2204 21 08
               
               
                   
               
            
                  2204 21 09
               
               
                   
               
            
                  ex 2204 21 93
               
               
                  19, 29, 31, 41 ja 51
               
            
                  ex 2204 21 94
               
               
                  19, 29, 31, 41 ja 51
               
            
                  2204 21 95
               
               
                   
               
            
                  ex 2204 21 96
               
               
                  11, 21, 31, 41 ja 51
               
            
                  2204 21 97
               
               
                   
               
            
                  ex 2204 21 98
               
               
                  11, 21, 31, 41 ja 51
               
            
                  09.1527
               
               
                  2204 29 10
               
               
                   
               
               
                  Muud viinamarjaveinid värsketest viinamarjadest nõudes mahuga üle 2 liitri.
               
               
                  Alates 1. veebruarist 2010 kuni 31. detsembrini 2010:
                  10 000 hl.
                  Alates 1. jaanuarist 2011 kuni 31. detsembrini 2011:
                  10 000 hl.
               
               
                  Vabastus
               
            
                  2204 29 93
               
               
                   
               
            
                  ex 2204 29 94
               
               
                  11, 21, 31, 41 ja 51
               
            
                  2204 29 95
               
               
                   
               
            
                  ex 2204 29 96
               
               
                  11, 21, 31, 41 ja 51
               
            
                  2204 29 97
               
               
                   
               
            
                  ex 2204 29 98
               
               
                  11, 21, 31, 41 ja 51
               
            
         (1)  Erandina kombineeritud nomenklatuuri tõlgendamise eeskirjadest tuleb toodete kirjelduse täpset sõnastust pidada vaid indikatiivseks ning käesolevas lisas sätestatavad soodustused määratakse tegelikult vastavalt toote CN-koodile. Kui CN-koodil on eesliide „ex”, tuleb soodustused määrata ühekorraga nii CN-koodi kui ka vastava kirjelduse alusel.
      
         (2)  Ühe poole taotlusel võib pidada konsultatsioone kvootide kohandamiseks, et kanda osa kogust punktist ex 2204 29 (järjekorranumber 09.1527) punktidesse ex 2204 10 ja ex 2204 21 (järjekorranumber 09.1526).